Θωμάς Πέρσι, 1ος βαρόνος του Έγκρεμοντ

Ο **Θωμάς Πέρσι, 1ος βαρόνος του Έγκρεμοντ** (29 Νοεμβρίου 1422 - 10 Ιουλίου 1460) ήταν δεύτερος γιος του Χένρι Πέρσι, 2ου Κόμη του Νορθάμπερλαντ και της Ελεονώρας Νέβιλ δεύτερης κόρης του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ. Όταν ξεκίνησε ο Πόλεμος των Ρόδων ο Θωμάς Πέρσι πολέμησε στο πλευρό του Οίκου του Λάνκαστερ  και σκοτώθηκε στην *μάχη του Νορθάμπτον*.

## Συγκρούσεις

Η νεότητα του ήταν ειρηνική, σε ηλικία 25 ετών προσέλαβε μισθοφόρους του Τζον Κεμπ, αρχιεπισκόπου της Υόρκης (1380 - 1454) χωρίς την έγκριση του πατέρα του και του μεγαλύτερου αδελφού του λόρδου του Πόινινγκς που ξεκίνησαν την προπαγάνδα εναντίον του Κεμπ. Μετά τις συγκρούσεις του με τους άντρες του Μπέβερλι φυλακίστηκε στο *κάστρο της Γιορκ* και έγινε πρόταση στον αρχιεπίσκοπο να χειριστεί την κομητεία με δικούς του ενοίκους. Η υποστήριξη του βασιλιά στον αρχιεπίσκοπο ήταν σαφής, παρά την μεγάλη ισχύ των Πέρσι ο αρχιεπίσκοπος μπορούσε να τους πολεμήσει μόνος του χωρίς να καλέσει τον βασιλιά σαν διαιτητή.
Οι συγκρούσεις στα βόρεια δεν περιορίστηκαν μονάχα τοπικά, οι πόλεμοι των Άγγλων με την Σκωτία ήταν συνηθισμένο φαινόμενο τον Μεσαίωνα και τα τέλη του 15ου αιώνα δεν αποτελούσαν εξαίρεση. Ο Έγκρεμοντ συμμετείχε σε εκστρατεία εναντίον της Σκωτίας τον Οκτώβριο του 1448 μαζί με τον πατέρα του και τον αδελφό του λόρδο του Πόινινγκς με 60.000 άνδρες στην *μάχη του Σάρκ*, ο αδελφός του συνελήφθη αιχμάλωτος από τους Σκωτσέζους αλλά αργότερα ελευθερώθηκε με λύτρα.

## Έσοδα

Η αγορά του Κόκερμαουθ στο Κάμπερλαντ που βρισκόταν στην κατοχή του Θωμά ήταν άλλο ένα παραδοσιακό φέουδο των Πέρσι όπως το Έγκρεμοντ, το κέρδισε λόγω της ισχυρής επίδρασης του πατέρα του στην βασιλική αυλή σαν συμβούλου και λόγω των σχέσεων του με τον καρδινάλιο Ερρίκος Μπωφόρ. Τα ετήσια έσοδα του Έγκραμοντ από την κομητεία σύμφωνα με τις *Ευρασιτεχνικές επιστολές* ήταν 10 λίρες, αρκετά μικρό ποσό που δείχνει ότι δεν ήταν πλούσιος άνδρας. Τα έσοδα των Πέρσι στο Κάμπερλαντ παρουσίασαν την περίοδο 1416 - 1470 μια πτώση γύρω στο 25%. Ένας άλλος σημαντικός λόγος για την πτώση στα έξοδα του Έγκρεμοντ ήταν ότι η κομητεία είχε διαιρεθεί τρεις φορές και τουλάχιστον το ένα τρίτο αυτό της οικογένειας Φίτσυάλτερ είχε παραχωρηθεί στον κόμη του Σόλσμπερι με 40ετή μίσθωση την εποχή της δωρεάς στον Θωμά Πέρσι.
Δεν είναι γνωστό πότε ξεκίνησε ο πόλεμος ανάμεσα στην Οικογένεια Πέρσι και την Οικογένεια Νέβιλ, ο Πόλλαρντ σημειώνει ότι συνεργάστηκαν μαζί στις Κοινοβουλευτικές επιτροπές την περίοδο 1449 - 1453, o Θωμάς Πέρσι βρέθηκε στις κοινοβουλευτικές συνομιλίες πριν την άνοδο του στην βαρονία.

## Παραπομπές


## Πηγές
*Burke, John (1846). A General and Heraldic Dictionary of the Peerages of England, Ireland, and Scotland, extinct, dormant, and in abeyance (3rd ed.). Henry Colburn (London).
*Griffiths, R.A. (1981). The Reign of Henry VI. University of California Press. 
*Griffiths, R.A. (2004). "Percy, Thomas, first Baron Egremont (1422–1460)"Paid subscription required. Oxford Dictionary of National Biography (online ed.). Oxford University Press. 
*Historic Scotland, Inventory of Historic Battlefields
*Marsh, J.P. (2000). Landed society in the far North-West of England c.1332–1461 (unpublished PhD, University of Lancaster).
*Pollard, A.J. (1990). North-Eastern England during the Wars of the Roses: Lay Society, War, and Politics 1450–1500. Clarendon Press (Oxford). 
*Sadler, John (2006). Border Fury: England and Scotland at War 1296–1568. Harlow.
*Tuck, J.A. (1985). "War and Society in the Medieval North". Northern History. 21 (1): 33–52.
*Wilcock, Ruth (2004). "Local Disorder in the Honour of Knaresborough, c. 1438–1461 and The National Context". Northern History. 41 (1): 39–80.

Κατηγορία:Οικογένεια Πέρσι